b'\n_START_ARTICLE_\nGlasbilo\n_START_PARAGRAPH_\nGlasb\xc3\xadlo oziroma gl\xc3\xa1sbeni instrum\xc3\xa8nt je priprava za izvajanje glasbe. In\xc5\xa1trument po navadi pomeni namensko izdelano glasbilo, \xc4\x8deprav je glasbilo lahko vsaka stvar, ki povzro\xc4\x8da zvok ali ton. Glasbila lahko razlo\xc4\x8dujemo na ve\xc4\x8d na\xc4\x8dinov, najbolj uveljavljeni pa sta razdelitev po na\xc4\x8dinu izvajanja in znanstvena (akusti\xc4\x8dna) razdelitev.\n_START_SECTION_\nPrazgodovina\n_START_PARAGRAPH_\nPred iznajdbo glasbil so ljudje najverjetneje glasbo izvajali s petjem, telesom ter razli\xc4\x8dnimi idiofoni, to je in\xc5\xa1trumenti iz naravno zvene\xc4\x8dih materialov. Preko zvenenja votlih predmetov so verjetno pri\xc5\xa1li do izvajanja glasbe s pomo\xc4\x8djo resonance._NEWLINE__NEWLINE_Najstarej\xc5\xa1e najdeno namensko glasbilo na svetu je paleolitska pi\xc5\xa1\xc4\x8dal iz Divjih bab. Stara je pribli\xc5\xbeno 45 000 - 60 000 let (je delo neandertalcev), izdelana pa je iz kosti mladega jamskega medveda._NEWLINE__NEWLINE_V Afriki so v prazgodovini plemena razvila svojo glasbo, ki so jo spremljala predvsem z bobni in telesi; skozi zgodovino se njihov na\xc4\x8din izvajanja glasbe ni precej razvijal.\n_START_SECTION_\nStari vek\n_START_PARAGRAPH_\nNajzgodnej\xc5\xa1i in\xc5\xa1trumenti v zgodnjih visokih kulturah so bili razli\xc4\x8dna tolkala in trobila.'